Hodonínská Dúbrava

Hodonínská Dúbrava je národná prírodná pamiatka vyhlásená 1. apríla 2014 Ministerstvom životného prostredia Českej republiky na ploche 683,1841 ha, rozloha ochranného pásma je 89,3 ha. Územie spravuje AOPK ČR – RP Južná Morava. NPP sa nachádza v Juhomoravskom kraji, v okrese Hodonín, na katastrálnom území Hodonín, v Dolnomoravskom úvale, asi 2 km severne od Hodonína medzi obcami Hodonín, Mutěnice a Dubňany v juhozápadnej (Hodonínskej) časti Doubravy, ktorá si z väčšej časti zachovala svoj charakter, v nadmorskej výške 164 – 210 m n. m. Predmet ochrany Predmetom ochrany sú lesné spoločenstvá tvorené panónskymi teplomilnými dúbravami na piesku, dubohrabinami a údolnými jaseňo-jelšovými luhmi. Lesy pokrývajú takmer 100 % plochy NPP. Chránené sú tu tiež roztrúsené stepné teplomilné spoločenstvá. Ďalším bodom ochrany sú vzácne druhy rastlín a živočíchov, vrátane ich stanovíšť. Výskyt vzácnych a ohrozených druhov Flóra klinček pyšný (Dianthus superbus L.) – desaťtisíce exemplárov kavyľ piesočný (Stipa borysthenica) – jednotky až desiatky ex. kosatec dvojfarebný (Iris variegata L.) – tisíce ex. kosatec trávolistý (Iris graminea L.) – stovky ex. kostrava ametystová (Festuca amethystina L.) – stovky ex. lykovec voňavý (Daphne cneorum L.) – stovky ex. mečík močiarny (Gladiolus palustris Gaudin) – desiatky až stovky ex., Silne kolíše ostrica Buxbaumova (Carex buxbaumii Wahlenb.) – desiatky ex. žerušnica malokvetá (Cardamine parviflora L.) – desiatky ex. sitina černastá (Juncus atratus Krock.) – stovky ex. zvonček karpatský (Campanula cervicaria L.) – desiatky ex. žltuška jednoduchá (Thalictrum simplex L.) – desiatky ex. Fauna modlivka zelená (Mantis religiosa L.) – málopočetne kunka červenobruchá (Bombina bombina L.) – tisíce ex. lelek lesný (Caprimulgus europaeus L.) – jedinci uchaňa čierna (Barbastella barbastellus Schreber) – málopočetne netopier Bechsteinov (Myotis bechsteinii Kuhl) – málopočetne očkáň mätonohový (Lopinga achine (Scopoli)) – málopočetne spriadač kostihojový (Euplagia quadripunctaria Poda) – málopočetne roháč veľký (Lucanus cervus L.) – málopočetne fuzáč veľký (Cerambyx cerdo L.) – málopočetne včelár lesný (Pernis apivorus L.) – jednotlivé páry Geológia Podložie je tvorené terciérnymi ílmi alebo štrkopieskami riečnej terasy s pelickými a psamitickými bázickými sedimentami, na ktoré bola v holocéne naviata vrstva pieskov. Viate piesky sú tvorené z kremičitého piesku stredne zrnitého, svetlo šedo-bieleho. Mocnosť pieskov rastie od juhu k severu. Prekrytia s inými chránenými územiami Územie NPP je súčasťou územia európskeho významu Hodonínská Doubrava vyhláseného 15. apríla 2005 na ploche 3029,1 ha. Chránené územie tesne susedilo s bývalou prírodnou rezerváciou Stupava vyhlásenou 16. septembra 1996 na ploche 53,5 ha a zrušenou 1. septembra 2016. V pláne starostlivosti o NPP na obdobie 2017 – 2025 sa doslova píše: Tato rezervace včetně ochranného pásma je nyní plně součástí NPP Hodonínská Dúbrava. Doprava Chráneným územím priamo prechádza cesta číslo 431 z Hodonína do Dubňan. Ďalšia cesta číslo 380 vedie z Hodonína do Mutěníc. Súbežne s touto cestou prebieha železničná trať číslo 255. Turistické cesty Cez Hodonínsku Dúbravu vedú nasledujúce turistické trasy: turistická trasa 0522 Hodonín (most cez Moravu CZ / SK) – Hustopeče (bus) (61 km) turistická trasa 2051 Mikulčice (staroslovienske hradisko) – Vlkoš (žst.) (48 km) turistická trasa 7561 Za Červenými domky – Moravský Písek (žst.) (45 km) Zaujímavosti Tesne pri hraniciach chráneného územia sa nachádza neskorobaroková výklenková kaplnka svätého Jána. Priamo na území NPP sa nachádza studnička Ilčíčka. Referencie Pozri aj Zoznam chránených území v okrese Hodonín Externé odkazy AOPK SR – Agentúra ochrany prírody a krajiny Českej republiky BioLib – Biological Library Zdroj Tento článok je čiastočný alebo úplný preklad článku Hodonínská Dúbrava na českej Wikipédii.